২৬ ফেব্রুয়ারি ২০১২ বিকাল আনুমানিক ৫.০০টায় তাঁর স্ত্রী ফাহিমা খাতুনের মোবাইল ফোনে অপরিচিত একটি মোবাইল নম্বর থেকে ফোন আসে। ফোনের অপরপ্রান্ত থেকে আলিফ জানায়, র‌্যাব-২ এর সদস্যরা তাকে গ্রেফতার করে রেখেছে। এরপরই মোবাইল ফোনের সংযোগ বিচ্ছিন্ন হয়ে যায়। ২৬ ফেব্রুয়ারি ২০১২ তাঁর স্ত্রী ফাহিমা খাতুনকে সঙ্গে নিয়ে নিউ মার্কেট থানায় যান এবং আলিফ নিখোঁজ হয়েছে উল্যেখ করে একটি জিডি করেন। যার নম্বর ৯৩৮। তারিখঃ ২৬/০২/২০১২। নিউ মার্কেট থানার ডিউটি অফিসার তাঁকে জানান, নবীনগর হাউজিং এলাকাটি মোহাম্মদপুর থানার আওতায় পড়েছে তাই তাঁকে মোহাম্মদপুর থানায়ও একটি জিডি করতে পরামর্শ দেন।